CELEX: 32014D0128
Language: el
Date: 2014-03-10 00:00:00
Title: 2014/128/ΕΕ: Εκτελεστική απόφαση της Επιτροπής, της 10ης Μαρτίου 2014 , περί της έγκρισης του «E-Light» , δομοστοιχείου της δέσμης διασταύρωσης φωτοδιόδων (LED), ως καινοτόμου τεχνολογίας για τη μείωση των εκπομπών CO 2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

11.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 70/30
            
         
      ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 10ης Μαρτίου 2014
   περί της έγκρισης του «E-Light», δομοστοιχείου της δέσμης διασταύρωσης φωτοδιόδων (LED), ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (2014/128/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 12 παράγραφος 4,
   Εκτιμώντας τα ακόλουθα:
   
               (1)
            
            
               Ο προμηθευτής Automotive Lighting Reutlingen GmbH (ο «αιτών») υπέβαλε αίτηση για την έγκριση του «E-Light», δομοστοιχείου της δέσμης διασταύρωσης φωτοδιόδων (LED), ως καινοτόμου τεχνολογίας στις 9 Ιουλίου 2013. Η πληρότητα της αίτησης αξιολογήθηκε σύμφωνα με το άρθρο 4 του εκτελεστικού κανονισμού (ΕΕ) αριθ. 725/2011 της Επιτροπής (2). Διαπιστώθηκε ότι η αίτηση ήταν πλήρης και η περίοδος για την αξιολόγηση της αίτησης από την Επιτροπή άρχισε την επομένη της ημερομηνίας της επίσημης παραλαβής, δηλαδή στις 10 Ιουλίου 2013.
            
         
               (2)
            
            
               Η αίτηση αξιολογήθηκε σύμφωνα με το άρθρο 12 του κανονισμού (ΕΚ) αριθ. 443/2009, τον εκτελεστικό κανονισμό (ΕΕ) αριθ. 725/2011 και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009 («τεχνικές κατευθυντήριες γραμμές») (3).
            
         
               (3)
            
            
               Η αίτηση αφορά το «E-Light», δομοστοιχείο της δέσμης διασταύρωσης φωτοδιόδων (LED), που είναι τεχνολογία φωτισμού που βασίζεται στο αποκαλούμενο σύστημα διάθλασης-ανάκλασης. Το δομοστοιχείο E-Light χρησιμοποιεί την ανάκλαση και τη διάθλαση του φωτός μέσω φακών για να συγκεντρώνει το φως που παράγει μικρός αριθμός λαμπτήρων LED. H παρούσα τεχνολογία είναι σε μεγάλο βαθμό διαφορετική από το σύστημα φωτισμού LED που έχει εγκριθεί ως οικολογική καινοτομία με εκτελεστική απόφαση 2013/128/ΕΕ της Επιτροπής (4). Θα πρέπει επίσης να σημειωθεί ότι η αίτηση της Automotive Lighting βασίζεται στην απλουστευμένη προσέγγιση που περιγράφεται στις τεχνικές κατευθυντήριες γραμμές, ενώ η προγενέστερη εγκεκριμένη αίτηση βασίστηκε στη συνοπτική προσέγγιση.
            
         
               (4)
            
            
               Η Επιτροπή διαπιστώνει ότι οι πληροφορίες που δίνονται στην αίτηση αποδεικνύουν ότι πληρούνται οι όροι και τα κριτήρια που αναφέρονται στο άρθρο 12 του κανονισμού (ΕΚ) αριθ. 443/2009 και στα άρθρα 2 και 4 του εκτελεστικού κανονισμού (ΕΕ) αριθ. 725/2011.
            
         
               (5)
            
            
               Ο αιτών απέδειξε ότι η χρήση του δομοστοιχείου E-Light στα επιβατικά οχήματα δεν υπερέβαινε το 3 % των νέων επιβατικών οχημάτων που έχουν ταξινομηθεί το έτος 2009. Προς υποστήριξη αυτού, ο αιτών αναφέρθηκε στις τεχνικές κατευθυντήριες γραμμές, που προβλέπουν περίληψη της έκθεσης ασφάλειας φώτων της Ευρωπαϊκής Ένωσης Κατασκευαστών Εξοπλισμού και Εξαρτημάτων Αυτοκινήτων (CLEPA LIGHT). Ο αιτών χρησιμοποίησε προκαθορισμένες λειτουργίες και μέσους όρους δεδομένων σύμφωνα με την απλουστευμένη προσέγγιση που διευκρινίζεται στις τεχνικές κατευθυντήριες γραμμές.
            
         
               (6)
            
            
               Ο αιτών χρησιμοποίησε, σύμφωνα με την απλουστευμένη προσέγγιση που περιγράφεται στις τεχνικές κατευθυντήριες γραμμές, φωτισμό αλογόνου ως βασική τεχνολογία για να αποδείξει ότι το δομοστοιχείο «E-Light» είναι σε θέση να μειώσει το CO2.
            
         
               (7)
            
            
               Ο αιτών παρείχε τη μεθοδολογία για τις δοκιμές μείωσης του CO2, στην οποία περιλαμβάνονται τύποι συνεπείς με τους τύπους που περιγράφονται στις τεχνικές κατευθυντήριες γραμμές για την απλουστευμένη προσέγγιση σε ό,τι αφορά τις λειτουργίες φωτισμού. Η Επιτροπή θεωρεί ότι η μεθοδολογία των δοκιμών θα παράσχει αποτελέσματα επαληθεύσιμα, επαναλήψιμα και συγκρίσιμα και ότι είναι ικανή να τεκμηριώνει με ρεαλιστικό τρόπο και με ισχυρή στατιστική σημαντικότητα τα οφέλη όσον αφορά τις εκπομπές CO2 που προκύπτουν από την καινοτόμο τεχνολογία, σύμφωνα με το άρθρο 6 του εκτελεστικού κανονισμού (ΕΕ) αριθ. 725/2011.
            
         
               (8)
            
            
               Βάσει των ανωτέρω, η Επιτροπή κρίνει πως ο αιτών έχει αποδείξει ικανοποιητικά ότι η επιτευχθείσα μείωση των εκπομπών λόγω της καινοτόμου τεχνολογίας είναι τουλάχιστον 1 g CO2/km.
            
         
               (9)
            
            
               Επειδή η ενεργοποίηση του φωτισμού της δέσμης διασταύρωσης δεν απαιτείται για τις δοκιμές έγκρισης τύπου για τις εκπομπές CO2 που αναφέρονται στον κανονισμό (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου (5) και στον κανονισμό (ΕΚ) αριθ. 692/2008 της Επιτροπής (6), η Επιτροπή δέχεται ότι οι εν λόγω λειτουργίες φωτισμού δεν εμπίπτουν στον πρότυπο κύκλο δοκιμών.
            
         
               (10)
            
            
               Η ενεργοποίηση των υπό εξέταση λειτουργιών φωτισμού είναι υποχρεωτική για την ασφαλή λειτουργία του οχήματος και συνεπώς δεν εξαρτάται από την επιλογή του οδηγού. Κατά συνέπεια, η Επιτροπή διαπιστώνει ότι ο κατασκευαστής πρέπει να θεωρηθεί υπεύθυνος για τη μείωση των εκπομπών CO2 λόγω της χρήσης των φωτοδιόδων.
            
         
               (11)
            
            
               Η Επιτροπή διαπιστώνει ότι η έκθεση επαλήθευσης συντάχθηκε από τη FAKT S.r.l. που είναι ανεξάρτητος και πιστοποιημένος φορέας και υποστηρίζει τα ευρήματα που αναφέρονται στην αίτηση.
            
         
               (12)
            
            
               Βάσει των ανωτέρω, η Επιτροπή διαπιστώνει ότι δεν πρέπει να εγερθούν αντιρρήσεις όσον αφορά την έγκριση της υπό εξέταση καινοτόμου τεχνολογίας.
            
         
               (13)
            
            
               Κάθε κατασκευαστής που επιθυμεί να επωφεληθεί από τη μείωση των οικείων μέσων ειδικών εκπομπών CO2, ώστε να καλύψει τον σχετικό στόχο εκπομπών με εξοικονόμηση CO2 οφειλόμενη στη χρήση της καινοτόμου τεχνολογίας που εγκρίνεται με την παρούσα απόφαση, θα πρέπει, σύμφωνα με το άρθρο 11 παράγραφος 1 του εκτελεστικού κανονισμού (ΕΕ) αριθ. 725/2011, να αναφέρει την παρούσα απόφαση στην αίτησή του για τη χορήγηση πιστοποιητικού έγκρισης τύπου ΕΚ για τα σχετικά οχήματα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Το δομοστοιχείο «E-Light» της δέσμης διασταύρωσης LED, που προορίζεται για χρήση σε οχήματα κατηγορίας Μ1, εγκρίνεται ως οικολογική καινοτομία κατά την έννοια του άρθρου 12 του κανονισμού (ΕΚ) αριθ. 443/2009.
   2.   Η μείωση των εκπομπών CO2 λόγω της χρήσης του δομοστοιχείου «E-Light» δέσμης διασταύρωσης LED που αναφέρεται στην παράγραφο 1 καθορίζεται με χρήση της μεθοδολογίας που καθορίζεται στο παράρτημα.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 10 Μαρτίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 140 της 5.6.2009, σ. 1.
   
      (2)  Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα (ΕΕ L 194 της 26.7.2011, σ. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Εκτελεστική απόφαση 2013/128/ΕΕ της Επιτροπής, της 13ης Μαρτίου 2013, περί της έγκρισης της χρήσης φωτοδιόδων για ορισμένες φωτιστικές λειτουργίες οχημάτων κατηγορίας Μ1 ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 70 της 14.3.2013, σ. 7).
   
      (5)  Κανονισμός (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 171 της 29.6.2007, σ. 1).
   
      (6)  Κανονισμός (ΕΚ) αριθ. 692/2008 της Επιτροπής, της 18 Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (ευρώ 5 και ευρώ 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
   
      ΠΑΡΑΡΤΗΜΑ
      
         ΜΕΘΟΔΟΣ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΜΕΙΩΣΗΣ ΤΩΝ ΕΚΠΟΜΠΩΝ CO2 ΛΟΓΩ ΤΗΣ ΧΡΗΣΗΣ ΤΟΥ E-LIGHT, ΔΟΜΟΣΤΟΙΧΕΙΟΥ ΤΗΣ ΔΕΣΜΗΣ ΔΙΑΣΤΑΥΡΩΣΗΣ LED, ΣΕ ΟΧΗΜΑ ΚΑΤΗΓΟΡΙΑΣ Μ1
      
      1.   Εισαγωγή
      
      Για να προσδιοριστεί ποσοτικά η μείωση των εκπομπών CO2 που μπορεί να οφείλεται στη χρήση του E-Light, δομοστοιχείου της δέσμης διασταύρωσης LED, σε όχημα κατηγορίας Μ1, είναι ανάγκη να καθοριστούν τα ακόλουθα:
      
                  α)
               
               
                  οι συνθήκες δοκιμών·
               
            
                  β)
               
               
                  η διαδικασία δοκιμής·
               
            
                  γ)
               
               
                  οι τύποι για τον υπολογισμό της εξοικονόμησης εκπομπών CO2·
               
            
                  δ)
               
               
                  οι τύποι για τον υπολογισμό της τυπικής απόκλισης·
               
            
                  ε)
               
               
                  η εξοικονόμηση εκπομπών CO2 για την πιστοποίηση από τις αρχές έγκρισης τύπου.
               
            2.   Συνθήκες δοκιμών
      
      Εφαρμόζονται οι απαιτήσεις του κανονισμού αριθ. 112 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) (1) σχετικά με τις ενιαίες διατάξεις για την έγκριση προβολέων μηχανοκίνητων οχημάτων που εκπέμπουν ασυμμετρική δέσμη διασταύρωσης ή δέσμη πορείας ή και τα δύο και εξοπλισμένων με λαμπτήρες πυράκτωσης και/ή δομοστοιχεία LED. Για να προσδιοριστεί η κατανάλωση ισχύος, πρέπει να γίνεται αναφορά στο σημείο 6.1.4 του κανονισμού αριθ. 112 της ΟΕΕ/ΗΕ και στα σημεία 3.2.1 και 3.2.2 του παραρτήματος 10 του κανονισμού αριθ. 112 της ΟΕΕ/ΗΕ.
      Επιπλέον, ο υπό δοκιμή εξοπλισμός προθερμαίνεται επί 30 λεπτά με ρεύμα 0,78 A, στα 13,4 V. O υπό δοκιμή εξοπλισμός αποτελείται από τη μονάδα ηλεκτρονικού ελέγχου του λαμπτήρα LED και το δομοστοιχείο της δέσμης διασταύρωσης.
      3.   Διαδικασία δοκιμών
      
      Οι μετρήσεις πρέπει να εκτελούνται όπως στο σχήμα. Χρησιμοποιείται ο ακόλουθος εξοπλισμός:
      
                  —
               
               
                  Δύο ψηφιακά πολύμετρα, ένα για τη μέτρηση του συνεχούς ρεύματος (DC) και το άλλο για τη μέτρησης της τάσης.
               
            
                  —
               
               
                  Μια μονάδα τροφοδοσίας.
               
            
         
      
         Σχήμα
      
      
         Σχέδιο δοκιμής (Α είναι το αμπερόμετρο, LED ECU είναι η ηλεκτρονική μονάδα ελέγχου για τον λαμπτήρα LED)
      
      Συνολικά, γίνονται δέκα μετρήσεις με τα ακόλουθα volt: 9,0 V· 10,0 V· 11,0 V· 12,0 V· 13,0 V· 13,2 V· 13,4 V· 14,0 V· 15,0 V· 16,0 V (όπου οι τιμές των 13,2 V και 13,4 V είναι τυπικές τιμές για τις τάσεις στα επιβατικά οχήματα).
      Για κάθε τάση το ρεύμα πρέπει να μετριέται αντίστοιχα.
      Οι ακριβείς εγκατεστημένες τάσεις και το μετρούμενο ρεύμα πρέπει να καταγράφονται με τέσσερα δεκαδικά ψηφία.
      4.   Τύποι
      
      Πρέπει να γίνονται τα ακόλουθα βήματα για να προσδιοριστεί ποσοτικά η εξοικονόμηση CO2 και ο βαθμός ικανοποίησης της τιμής κατωφλίου 1 g CO2/km:
      
                  Στάδιο 1
               
               
                  :
               
               
                  Υπολογισμός της εξοικονόμησης ισχύος
               
            
                  Στάδιο 2
               
               
                  :
               
               
                  Υπολογισμός της εξοικονόμησης CO2
                  
               
            
                  Στάδιο 3
               
               
                  :
               
               
                  Υπολογισμός του σφάλματος στην εξοικονόμηση CO2
                  
               
            
                  Στάδιο 4
               
               
                  :
               
               
                  Επαλήθευση της τιμής κατωφλίου.
               
            4.1.   Υπολογισμός της εξοικονόμησης ισχύος
      
      Για καθεμία από τις 10 μετρήσεις, η ισχύς που χρησιμοποιείται πρέπει να υπολογίζεται με πολλαπλασιασμό της εγκατεστημένης τάσης επί το μετρούμενο ρεύμα. Αυτό θα δώσει 10 τιμές. Κάθε τιμή θα εκφράζεται σε τέσσερα δεκαδικά ψηφία. Στη συνέχεια, υπολογίζεται η μέση τιμή της χρησιμοποιηθείσας ισχύος που είναι το άθροισμα των 10 τιμών για την ισχύ διαιρούμενο διά 10.
      Η εξοικονόμηση ισχύος υπολογίζεται με τον εξής τύπο:
      Τύπος (1) 
      όπου:
      
                  ΔΡ
               
               
                  :
               
               
                  εξοικονόμηση ισχύος σε W·
               
            
                  Pbaseline
                  
               
               
                  :
               
               
                  ισχύς του βασικού σεναρίου, που είναι 137 W·
               
            
                  Peco-innovation
                  
               
               
                  :
               
               
                  μέση τιμή της χρησιμοποιηθείσας ισχύος της οικολογικής καινοτομίας σε W.
               
            4.2.   Υπολογισμός της εξοικονόμησης CO2
         
      
      Ο μαθηματικός τύπος για τον υπολογισμό της εξοικονόμησης εκπομπών CO2 από την οικολογική καινοτομία είναι ο εξής:
      
                   
               
               
                  Για ένα βενζινοκίνητο όχημα:
                  Τύπος (2) 
               
            
                   
               
               
                  Για ένα πετρελαιοκίνητο όχημα:
                  Τύπος (3) 
               
            Όπου στους τύπους αυτούς CO2 είναι η εξοικονόμηση CO2 σε g CO2/km.
      Τα εισαγόμενα δεδομένα (2) και (3) είναι:
      
                  ΔΡ
               
               
                  :
               
               
                  Εξοικονομηθείσα ηλεκτρική ισχύς σε W, που είναι το αποτέλεσμα του σταδίου 1
               
            
                  UF
               
               
                  :
               
               
                  Συντελεστής χρήσης που είναι 0,33 για λαμπτήρα δέσμης διασταύρωσης
               
            
                  v
               
               
                  :
               
               
                  μέση ταχύτητα οδήγησης του νέου ευρωπαϊκού κύκλου οδήγησης (NEDC), που είναι 33,58 km/h
               
            
                  VPe-P
                  
               
               
                  :
               
               
                  κατανάλωση πραγματικής ισχύος για βενζινοκίνητα οχήματα, που είναι 0,264 l/kWh
               
            
                  VPe-D
                  
               
               
                  :
               
               
                  κατανάλωση πραγματικής ισχύος για πετρελαιοκίνητα οχήματα, που είναι 0,22 l/kWh
               
            
                  ηA
                  
               
               
                  :
               
               
                  απόδοση του εναλλάκτη, που είναι 0,67
               
            
                  CFP
                  
               
               
                  :
               
               
                  συντελεστής μετατροπής για βενζίνη κίνησης, που είναι 2 330 g CO2/l
               
            
                  CFD
                  
               
               
                  :
               
               
                  συντελεστής μετατροπής για πετρέλαιο κίνησης, που είναι 2 640 g CO2/l
               
            4.3.   Υπολογισμός του στατιστικού σφάλματος στην εξοικονόμηση CO2
         
      
      Το στατιστικό σφάλμα στην εξοικονόμηση CO2 πρέπει να προσδιοριστεί σε δύο στάδια. Στο πρώτο στάδιο η τιμή του σφάλματος για την ισχύ προσδιορίζεται ως τυπική απόκλιση ισοδύναμη με διάστημα εμπιστοσύνης 68 %.
      Αυτό γίνεται με τον τύπο (4).
      Τύπος (4) 
      όπου:
      
                  
                     
               
               
                  :
               
               
                  τυπική απόκλιση της αριθμητικής μέσης τιμής [W]·
               
            
                  xi
                  
               
               
                  :
               
               
                  τιμή μέτρησης [W]·
               
            
                  
                     
               
               
                  :
               
               
                  αριθμητικός μέσος [W]·
               
            
                  n
               
               
                  :
               
               
                  αριθμός μετρήσεων, που είναι 10.
               
            Στη συνέχεια το σφάλμα στην εξοικονόμηση CO2 προσδιορίζεται με τη χρήση του νόμου διάδοσης, που εκφράζεται με τον τύπο (5).
      Τύπος (5) 
      όπου:
      
                  ΔCCO2:
               
               
                  μέσο συνολικό σφάλμα της εξοικονόμησης CO2 (gCO2/km)
               
            
                  ∂ CCO2
                     /∂P
               
               
                  ∂P ευαισθησία της υπολογισθείσας εξοικονόμησης CO2 σε συνάρτηση με την τιμή εισερχομένου xi
                  
               
            
                  ePi:
               
               
                  σφάλμα εισερχόμενης τιμής (W)
               
            H υποκατάσταση του τύπου (2) στον τύπο (5) έχει ως αποτέλεσμα για τα βενζινοκίνητα οχήματα:
      Τύπος (6) 
      όπου:
      
                  ΔCCO2
                  
               
               
                  :
               
               
                  το σφάλμα στην εξοικονόμηση εκπομπών CO2 (g CO2/km)
               
            
                  eP
               
               
                  :
               
               
                  το σφάλμα στην κατανάλωση ισχύος (W).
               
            H υποκατάσταση του τύπου (2) στον τύπο (5) έχει ως αποτέλεσμα για τα πετρελαιοκίνητα οχήματα:
      Τύπος (7) 
      όπου:
      
                  ΔCCO2
                  
               
               
                  :
               
               
                  το σφάλμα στην εξοικονόμηση εκπομπών CO2 (g CO2/km)·
               
            
                  eP
               
               
                  :
               
               
                  σφάλμα στην κατανάλωση ισχύος (W).
               
            4.4.   Επαλήθευση της τιμής κατωφλίου
      
      Μέσω του τύπου (8) επαληθεύεται η τιμή κατωφλίου. Η ελάχιστη τιμή κατωφλίου είναι 1,0 g CO2/km.
      Τύπος (8) 
      όπου:
      
                  MT
               
               
                  :
               
               
                  ελάχιστο κατώφλιο (g CO2/km)
               
            
                  C CO2
                     
                  
               
               
                  :
               
               
                  συνολική εξοικονόμηση CO2 (g CO2/km, που πρέπει να εκφραστεί με 4 δεκαδικά ψηφία,
               
            
                  
                     
               
               
                  :
               
               
                  μέσο συνολικό σφάλμα της εξοικονόμησης CO2 (g CO2/km), που πρέπει να εκφραστεί με 4 δεκαδικά ψηφία.
               
            5.   Κωδικός οικολογικής τεχνολογίας που πρέπει να δηλώνεται στα έγγραφα της έγκρισης τύπου
      
      Για τους σκοπούς καθορισμού του γενικού κωδικού οικολογικής καινοτομίας προς χρήση στα σχετικά έγγραφα έγκρισης τύπου σύμφωνα με τα παραρτήματα I, VIII και IX της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (2), ο επιμέρους κωδικός που πρέπει να χρησιμοποιείται για την καινοτόμο τεχνολογία η οποία εγκρίνεται με την παρούσα οδηγία είναι «5».
      Για παράδειγμα, ο κωδικός οικολογικής καινοτομίας στην περίπτωση της εξοικονόμησης με οικολογική καινοτομία που έχει πιστοποιηθεί από τη γερμανική αρχή έγκρισης τύπου είναι «e1 5».
      
         (1)  E/ECE/324/Rev.2/Add.111/Rev.3 - E/ECE/TRANS/505/Rev.2/Add.111/Rev.3, 9 Ιανουαρίου 2013.
      
         (2)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).